

**เอกสารการประเมินการอ่าน คิดวิเคราะห์ และเขียน**

**ตามหลักสูตรแกนกลางการศึกษาขั้นพื้นฐาน พุทธศักราช 2551**

**โรงเรียนสามง่ามชนูปถัมภ์ อำเภอสามง่าม จังหวัดพิจิตร**

**สังกัดสำนักงานเขตพื้นที่มัธยมศึกษา เขต 41**

**คำนำ**

 เอกสารการประเมินการอ่าน คิดวิเคราะห์ และเขียน ของโรงเรียนสามง่ามชนูปถัมภ์ ฉบับนี้ งานวัดและประเมินผลผล ฝ่ายวิชาการ ได้จัดทาขึ้นเพื่อให้ครูผู้สอนใช้เป็นแนวทางในการประเมินการอ่าน คิดวิเคราะห์ และเขียน เป็นสิ่งที่สำคัญประการหนึ่งที่นักเรียนจะต้องผ่านการประเมินการอ่าน จึงจะได้รับการตัดสินให้ผ่าน เป็นการประเมินที่จะช่วยให้นักเรียนทุกคนได้รับการฝึกฝน ให้มีความสามารถในการอ่าน คิด วิเคราะห์ และเขียน ซึ่งเป็นพื้นฐานของการเรียนรู้ในทุก ๆ ด้าน

 ปัจจุบันนี้เรื่องของการอ่าน คิดวิเคราะห์ และเขียน ถือว่าเป็นสิ่งสำคัญมากในชีวิตประจำวัน แต่ทุกวันนี้กลับเป็นปัญหาที่สำคัญมากเช่นกัน เพราะทุกวันนี้เด็กอ่าน คิดวิเคราะห์ และเขียนไม่เป็น และไม่สามารถแสดงความคิดเห็นในเรื่องต่าง ๆ เหล่านั้นด้วยการ เขียนที่สะท้อนสติปัญญา ความรู้ ความเข้าใจ ความสามารถในการคิดวิเคราะห์ สังเคราะห์ แก้ปัญหา และสร้างสรรค์จิตนาการอย่างเหมาะสม และมีคุณค่า พร้อมด้วยประสบการณ์ และทักษะในการเขียนที่มีสำนวนที่ถูกต้อง มีเหตุผล และลำดับขั้นตอนในการนำเสนอที่สามารถสร้างความเข้าใจให้แก่ผู้อ่านได้อย่างชัดเจน

 หวังเป็นอย่างยิ่งว่าครูผู้สอนทุกท่าน จะได้ใช้เอกสารฉบับนี้เป็นแนวทางในการประเมินการอ่าน คิดวิเคราะห์ และเขียนของผู้เรียนให้เกิดประโยชน์ต่อไป

งานทะเบียนและวัดผล

 ฝ่ายบริหารวิชาการ

**สารบัญ**

 **หน้า**

• การประเมินการอ่าน คิดวิเคราะห์ และเขียน 4

• ขอบเขตการประเมิน และตัวชี้วัด 5

• แนวทางการประเมิน การอ่าน คิดวิเคราะห์ และเขียน 6

• แนวทางการแก้ไขผู้เรียนกรณีไม่ผ่านเกณฑ์ 9

* ข้อแนะนำเกี่ยวกับเครื่องมือและวิธีการประเมิน 9

• เกณฑ์การประเมินคุณภาพ (Rubric) 10

**1. การประเมินการอ่าน คิดวิเคราะห์ และเขียน**

 การประเมินการอ่าน คิดวิเคราะห์ และเขียน เป็นการประเมินศักยภาพของผู้เรียนในการอ่าน การฟัง การดู และการรับรู้จากหนังสือ เอกสาร และสื่อต่าง ๆ ได้อย่างถูกต้อง แล้วนำมาคิดวิเคราะห์ เนื้อหาสาระที่นำไปสู่การแสดงความคิดเห็น การสังเคราะห์สร้างสรรค์ในเรื่องต่าง ๆ และถ่ายทอดความคิดนั้นด้วยการเขียนซึ่งสะท้อนถึงสติปัญญา ความรู้ ความเข้าใจ ความสามารถในการคิดวิเคราะห์ แก้ปัญหาและสร้างสรรค์จินตนาการอย่างเหมาะสม และมีคุณค่าแก่ตนเอง สังคม และประเทศชาติ พร้อมด้วยประสบการณ์ และทักษะในการเขียนที่มีสำนวนภาษาถูกต้อง มีเหตุผลและลำดับขั้นตอนในการนำเสนอ สามารถสร้างความเข้าใจแก่ผู้อ่านได้อย่างชัดเจนตามระดับความสามารถในแต่ละระดับชั้น การประเมินการอ่าน คิดวิเคราะห์ และเขียน สรุปผลเป็นรายปี/รายภาค เพื่อวินิจฉัยและใช้เป็นข้อมูลเพื่อประเมินการเลื่อนชั้นเรียน และการจบการศึกษาระดับต่าง ๆ

 การประเมินการอ่าน คิดวิเคราะห์ และเขียนสื่อความ เป็นเงื่อนไขสำคัญที่สถานศึกษากำหนดให้ผู้เรียนทุกคนต้องได้รับการประเมินให้ผ่านตามเกณฑ์ที่สถานศึกษากำหนด จึงจะได้รับการตัดสินการศึกษาแต่ละช่วงชั้น ทั้งนี้เพราะการอ่าน คิดวิเคราะห์ และเขียน จะช่วยให้ผู้เรียนได้รับการฝึกฝนให้มีความสามารถพื้นฐานของการเรียนรู้ในทุก ๆ ด้านอย่างจริงจัง อันเป็นสิ่งสำคัญอย่างหนึ่งในการพัฒนา และยกระดับคุณภาพการศึกษาของสถานศึกษา ในส่วนของประเมินการอ่าน คิดวิเคราะห์ และเขียน ตามหลักสูตรแกนกลางการศึกษาขั้นพื้นฐาน พุทธศักราช 2551 ได้กำหนดขั้นตอนในดำเนินการประเมิน ดังนี้

**การประเมินการอ่าน คิดวิเคราะห์ และเขียน**

 **หนังสือ เอกสาร วิทยุ โทรทัศน์ สื่อต่างๆ ฯลฯ แล้วสรุปเป็นความรู้ ความเข้าใจของตนเอง**

**อ่าน**

**( รับสาร )**

**คิดวิเคราะห์**

 **วิเคราะห์ สังเคราะห์ หาเหตุผล แก้ปัญหา และสร้างสรรค์**

**เขียน**

**(สื่อสาร)**

 **ถ่ายทอดความรู้ ความคิด สื่อสารให้ผู้อื่นเข้าใจ**

 **1.1 มาตรฐานการอ่าน คิด วิเคราะห์ และเขียน**

 1.1.1  เข้าใจและใช้กระบวนการการอ่าน สร้างความรู้และความคิดไปใช้ในการตัดสินใจวางแผนดำเนินการหรือแก้ปัญหา หรือสร้างสรรค์ ผลงานที่เกิดจากการเรียนรู้ในโอกาสต่างๆ อย่างมีวิจารณญาณ และอย่างสร้างสรรค์

 1.1.2  เข้าใจและแสดงความคิดเห็นเกี่ยวกับสิ่งที่ได้อ่านอย่างมีวิจารณญาณ และสะท้อนความรู้ความคิด ความรู้สึกได้อย่างมีประสิทธิภาพ

 1.1.3  สามารถใช้กระบวนการเขียน เขียนสื่อสารแสดงถึงความเข้าใจในการคิดวิเคราะห์ สังเคราะห์สิ่งที่ได้อ่าน หรือสิ่งที่ได้ดำเนินงานด้วยการนำเสนอออกมาในรูปแบบของการเขียนอย่างมีประสิทธิภาพ

**2. ขอบเขตการประเมิน และตัวชี้วัด**

**ชั้นมัธยมศึกษาปีที่1-3**

 ขอบเขตการประเมิน

 การอ่านจากสื่อสิ่งพิมพ์ และสื่ออิเล็กทรอนิกส์ที่ให้ข้อมูลสารสนเทศ ข้อคิด ความรู้เกี่ยวกับ สังคม และสิ่งแวดล้อมที่เอื้อให้ผู้อ่านนำไปคิดวิเคราะห์ วิจารณ์ สรุปแนวคิดคุณค่าที่ได้ นำไปประยุกต์ใช้ ด้วยวิจารณญาณ และถ่ายทอดเป็นข้อเขียนเชิงสร้างสรรค์หรือรายงานด้วยภาษาที่ถูกต้องเหมาะสม เช่น อ่านหนังสือพิมพ์ วารสาร หนังสือเรียน บทความ สุนทรพจน์ คำแนะนำ คำเตือน แผนภูมิ ตาราง แผนที่

 ตัวชี้วัดความสามารถในการอ่าน คิดวิเคราะห์ และเขียน

 1. สามารถคัดสรรสื่อ ที่ต้องการอ่านเพื่อหาข้อมูลสารสนเทศได้ตามวัตถุประสงค์ สามารถสร้างความเข้าใจ และประยุกต์ใช้ความรู้จากการอ่าน

 2. สามารถจับประเด็นสำคัญและประเด็นสนับสนุน โต้แย้ง

 3. สามารถวิเคราะห์ วิจารณ์ ความสมเหตุสมผล ความน่าเชื่อถือ ลำดับความและความเป็นไปได้ของเรื่องที่อ่าน

 4. สามารถสรุปคุณค่า แนวคิด แง่คิดที่ได้จากการอ่าน

 5. สามารถสรุป อภิปราย ขยายความ แสดงความคิดเห็น โต้แย้ง สนับสนุน โน้มน้าว โดยการเขียนสื่อสารในรูปแบบต่าง ๆ เช่น ผังความคิด เป็นต้น

**ชั้นมัธยมศึกษาปีที่ 4-6**

 ขอบเขตการประเมิน

 การอ่านจากสื่อสิ่งพิมพ์ และสื่ออิเล็กทรอนิกส์ที่ให้ข้อมูลสารสนเทศความรู้ประสบ-การณ์ แนวคิดทฤษฎี รวมทั้งความงดงามทางภาษาที่เอื้อให้ผู้อ่านวิเคราะห์วิพากษ์วิจารณ์ แสดงความคิดเห็นโต้แย้งหรือสนับสนุน ทำนาย คาดการณ์ ตลอดจนประยุกต์ใช้ในการตัดสินใจ แก้ปัญหา และถ่ายทอด เป็นข้อเขียน เชิงสร้างสรรค์ รายงานบทความทางวิชาการอย่างถูกต้องตามหลักวิชา เช่น อ่านบทความวิชาการ วรรณกรรมประเภทต่าง ๆ

 ตัวชี้วัดความสามารถในการอ่าน คิดวิเคราะห์ และเขียน

 1. สามารถอ่านเพื่อการศึกษาค้นคว้า เพิ่มพูนความรู้ ประสบการณ์ และการประยุกต์ใช้ใน

ชีวิตประจำวัน

 2. สามารถจับประเด็นสำคัญลำดับเหตุการณ์จากการอ่านสื่อที่มีความซับซ้อน

 3. สามารถวิเคราะห์สิ่งที่ผู้เขียนต้องการสื่อสารกับผู้อ่าน และสามารถวิพากษ์ ให้ข้อเสนอแนะในแง่มุมต่าง ๆ

 4. สามารถประเมินความน่าเชื่อถือ คุณค่า แนวคิดที่ได้จากสิ่งที่อ่านอย่างหลากหลาย

 5. สามารถเขียนแสดงความคิดเห็นโต้แย้ง สรุป โดยมีข้อมูลอธิบายสนับสนุนอย่างเพียงพอและสมเหตุสมผล

**3. แนวทางการประเมิน การอ่าน คิดวิเคราะห์ และเขียน**

 **3.1 หลักการประเมินการอ่าน คิด วิเคราะห์ และเขียน**

 3.1.1 ประเมินเพื่อการปรับปรุงพัฒนาผู้เรียนและประเมินเพื่อการตัดสินการเลื่อนชั้นและจบการศึกษาระดับต่าง ๆ

 3.1.2 ใช้วิธีการประเมินที่หลากหลายเพื่อให้ผู้เรียนมีโอกาสได้แสดงออกซึ่งความสามารถดังกล่าวอย่างเต็มตามศักยภาพและความเชื่อมั่นจากการประเมินที่ได้

 3.1.3 การกำหนดภาระงานให้ผู้เรียนได้ปฏิบัติควรสอดคล้องกับขอบเขตและประเด็นการประเมินที่กำหนด

 3.1.4 ใช้รูปแบบ วิธีการประเมินและเกณฑ์การประเมินที่ได้จากการมีส่วนร่วมของผู้เกี่ยวข้อง

 3.1.5 การสรุปผลการประเมินเพื่อรายงาน เน้นการรายงานคุณภาพของความสามารถในการอ่าน คิดวิเคราะห์ และเขียน เป็น 4 ระดับ คือ ดีเยี่ยม ดี ผ่าน และไม่ผ่าน

 **3.2 แนวทางการประเมิน**

                การประเมินความสามารถในการอ่าน คิด วิเคราะห์ และเขียน โรงเรียนจะใช้แนวทางการวัดและการประเมินจากการปฏิบัติจริง (Authentic Performance Measurement) ที่ถือว่าเป็นการวัดทางเลือกใหม่ เน้นการวัดจากการปฏิบัติจริงหรือคล้ายของจริง โดยการพูดคุย ถาม ตอบปากเปล่า การตรวจผลงาน หรือการทดสอบโดยการสอบข้อเขียน จึงกำหนดแนวทาง และวิธีการประเมินให้ครูที่ปรึกษานำไปใช้ในการประเมิน

 **3.3 วิธีการประเมิน**

 3.3.1 ความสามารถจริงของผู้เรียนในการปฏิบัติกิจกรรมทางการเรียนรายวิชาต่างๆ ในส่วน ที่เกี่ยวกับการอ่าน คิด วิเคราะห์ และเขียน โดยการสังเกตของครู

 3.3.2 มอบหมายให้ผู้เรียนไปศึกษาค้นคว้า แล้วเขียนเป็นรายงาน

 3.3.3 ผลงานเชิงประจักษ์ต่าง ๆ เกี่ยวกับการอ่าน การคิด การวิเคราะห์ และเขียนที่ รวบรวมและนeเสนอในรูปของแฟ้มสะสมงาน

 3.3.4 การทดสอบโดยใช้แบบทดสอบแบบเขียนตอบ หรือเขียนเรียงความ

 3.3.5 การเขียนรายงานจากการปฏิบัติโครงงาน

 **3.4 เกณฑ์ตัดสินความสามารถในการอ่าน คิด วิเคราะห์ และเขียน**

 การประเมินความสามารถในการอ่าน คิดวิเคราะห์และเขียนของผู้เรียนเพื่อเลื่อนชั้น และจบการศึกษาแต่ละระดับการศึกษา ตามเกณฑ์ที่หลักสูตรแกนกลางการศึกษาขั้นพื้นฐาน พุทธศักราช 2551 และสถานศึกษากำหนด การตัดสินผลการประเมินเพื่อเลื่อนชั้นใช้ผลการประเมินปลายปี ส่วนการตัดสินการจบระดับการศึกษา ใช้ผลการประเมินปลายปีสุดท้ายของระดับการศึกษา

 การประเมินความสามารถในการอ่าน คิดวิเคราะห์และเขียนกำหนดเกณฑ์การตัดสินคุณภาพการอ่าน คิดวิเคราะห์และเขียนเป็น 4 ระดับ คือ ดีเยี่ยม ดี ผ่าน และไม่ผ่าน

 ดีเยี่ยม หมายถึง - ผลงานที่แสดงถึงความสามารถในการอ่าน คิดวิเคราะห์

   และเขียนที่มีคุณภาพดีเลิศอยู่เสมอ

 - มีผลงานที่แสดงถึงความเข้าใจอย่างลึกซึ้งในสาระสำคัญของ

   เรื่องที่อ่านและมีทักษะในการคิดวิเคราะห์ และเขียน

 - มีผลงานที่แสดงถึงความสามารถในการเชื่อมโยงแนวคิด

   ความคิดรวบยอดเรื่องต่าง ๆ

 - มีผลงานที่แสดงถึงความสามารถและทักษะในการ

   จับประเด็นสำคัญของเรื่องที่อ่าน

 ดี หมายถึง - มีผลงานที่แสดงถึงความสามารถในการอ่าน คิดวิเคราะห์

   และเขียนที่มีคุณภาพเป็นที่ยอมรับ

 - มีผลงานที่แสดงถึงความเข้าใจอย่างชัดเจนในสาระสำคัญของ

   เรื่องที่อ่านและมีทักษะในการคิดวิเคราะห์ และเขียน

 - มีผลงานที่แสดงถึงความสามารถในการใช้วิธีการแก้ปัญหา

   อย่างเหมาะสม

 - มีผลงานที่แสดงถึงความสามารถและทักษะในการ

 จับประเด็นสำคัญของเรื่องที่อ่าน

 ผ่าน หมายถึง - มีผลงานที่แสดงถึงความสามารถในการอ่าน คิดวิเคราะห์

   และเขียนที่มีข้อบกพร่องบางประการ

 - มีผลงานที่แสดงถึงความเข้าใจเพียงบางส่วนในสาระสำคัญ

 ของเรื่องที่อ่านและมีทักษะในการคิดวิเคราะห์ และเขียน

 - มีผลงานที่แสดงถึงการเริ่มมีความสามารถและทักษะในการ

   จับประเด็นสำคัญของเรื่องที่อ่าน

 ไม่ผ่าน หมายถึง - ไม่มีผลงานที่แสดงถึงความสามารถในการอ่าน คิดวิเคราะห์

   และเขียนหรือถ้ามีผลงาน ผลงานนั้นยังมีข้อบกพร่องที่ต้อง

   ได้รับการปรับปรุงแก้ไขหลายประการ

 - ต้องใช้เวลาในการฝึกทักษะในการจับประเด็น

 - ยังไม่สามารถจับประเด็นสำคัญของเรื่องที่อ่านได้

 **3.5 รูปแบบการประเมินความสามารถในการอ่าน คิด วิเคราะห์ และเขียน**

 การประเมินการอ่าน คิดวิเคราะห์และเขียน เป็นเงื่อนไขสำคัญประการหนึ่งที่ผู้เรียนทุกคนจะต้องได้รับการประเมินให้ผ่านเกณฑ์ที่สถานศึกษากำหนด จึงจะได้รับการตัดสินให้ผ่านการเลื่อนชั้น  และผ่านการศึกษาแต่ละระดับการศึกษา ซึ่งถือเป็นมาตรการสำคัญอย่างหนึ่งในการพัฒนาและยกระดับคุณภาพการศึกษาที่จะช่วยผู้เรียนทุกคนให้ได้รับการฝึกฝนให้มีความสามารถในการอ่าน คิดวิเคราะห์ และเขียน โดยสถานศึกษาอาจเลือกรูปแบบใดรูปแบบหนึ่งหรือหลายรูปแบบในการประเมินไปใช้ให้เหมาะสมกับสภาพและบริบทของโรงเรียน ดังนี้

 **รูปแบบที่ 1** **การบูรณาการตัวชี้วัดของการประเมินการอ่าน  คิดวิเคราะห์และเขียนร่วมกับการประเมินผลกลุ่มสาระการเรียนรู้ 8 กลุ่มสาระการเรียนรู้**

 สำรวจตรวจสอบว่าตัวชี้วัดในการประเมินความสามารถการอ่าน  คิดวิเคราะห์และเขียนมีอยู่ในหน่วยการเรียนรู้ของแต่ละรายวิชาใดบ้าง  หากยังไม่มีหรือมีเล็กน้อย ให้นำเข้าไปบูรณาการในหน่วยการเรียนรู้หรือแผนการเรียนรู้ของรายวิชานั้น  เมื่อนำหน่วยการเรียนรู้ไปจัดกิจกรรมการเรียนรู้ ผลการประเมินการเรียนรู้ของผู้เรียนที่เป็นผลงานในรายวิชานั้น  นับเป็นผลการประเมินความสามารถการอ่าน คิดวิเคราะห์และเขียนด้วย  หากมีการวางแผนกำหนดหน่วยการเรียนรู้ของแต่ละรายวิชาในแต่ละปี (ระดับประถมศึกษา) แต่ละภาคเรียน(ระดับมัธยมศึกษา) ให้มีการกระจายตัวชี้วัดลงทุกรายวิชา ในสัดส่วนที่เพียงพอและมีผลงานปรากฏชัดเจน เป็นตัวแทนความสามารถในการประเมินการอ่าน คิดวิเคราะห์ และเขียน ได้ตามเกณฑ์การประเมินที่สถานศึกษากำหนด แล้วนำผลการประเมินทั้ง 8 กลุ่มสาระการเรียนรู้ไปสรุปในภาพรวมเป็นผลการประเมินความสามารถการอ่าน คิดวิเคราะห์ และเขียน รายปี/รายภาค โดยอาศัยค่าสถิติที่เหมาะสม เช่น ฐานนิยม (Mode)  หรือ ค่าเฉลี่ย (Mean) รูปแบบนี้มีความเหมาะสมกับโรงเรียนที่มีความพร้อมปานกลาง มีครูที่ครบชั้นเรียนและมีครูพิเศษบ้าง

 **รูปแบบที่ 2  การใช้เครื่องมือหรือแบบทดสอบประเมินการอ่าน คิดวิเคราะห์ และเขียน**

สถานศึกษาสามารถที่จะสร้างและพัฒนาแบบทดสอบตามตัวชี้วัดการประเมินความสามารถการอ่าน คิดวิเคราะห์ และเขียน ได้โดยใช้กระบวนการสร้าง และพัฒนาแบบทดสอบ แบบทดสอบที่มีประสิทธิภาพ ซึ่งต้องมั่นใจในความเที่ยงตรง (Validity) ความยุติธรรม (Fair) และความเชื่อถือได้ (Reliability) ของแบบทดสอบนั้นๆ ที่จะนำมาประเมินกับผู้เรียนทุกคน หรือติดต่อขอใช้บริการแบบทดสอบมาตรฐานจากหน่วยงานที่ให้บริการแบบทดสอบมาตรฐานเพื่อประเมินความสามารถการอ่าน คิดวิเคราะห์และเขียน เช่น สำนักทดสอบทางการศึกษา สำนักงานคณะกรรมการการศึกษาขั้นพื้นฐาน รูปแบบนี้เหมาะสำหรับโรงเรียนที่มีความพร้อมมาก  มีขนาดใหญ่หรือขนาดใหญ่พิเศษ

 **รูปแบบที่ 3 การกำหนดโครงการ/กิจกรรมส่งเสริมความสามารถการอ่าน  คิดวิเคราะห์และเขียนให้ผู้เรียนปฏิบัติโดยเฉพาะ**

ศึกษาตัวชี้วัด ขอบเขต เกณฑ์และแนวการให้คะแนน (Rubric) ของการประเมินความสามารถการอ่าน คิดวิเคราะห์ และเขียน แล้วจัดทำโครงการ/กิจกรรมให้ผู้เรียนปฏิบัติเป็นกลุ่มหรือเป็นรายบุคคลหรือการมอบหมายให้ผู้เรียนไปศึกษาค้นคว้าแล้วเขียนเป็นรายงาน เกี่ยวกับการอ่าน การคิดวิเคราะห์ และการเขียนหรือรวบรวมและนำเสนอในรูปของแฟ้มสะสมงาน เพื่อประเมินศักยภาพของผู้เรียนในการอ่านหนังสือ เอกสาร และสื่อต่างๆ ได้อย่างถูกต้อง คล่องแคล่ว แล้วนำมาคิดสรุปเป็นความรู้ความเข้าใจ สามารถคิดวิเคราะห์เนื้อหาสาระของเรื่องที่อ่าน นำไปสู่การสังเคราะห์สร้างสรรค์และแสดงความคิดเห็นในเรื่องต่างๆ และถ่ายทอดความคิดเหล่านั้นด้วยการเขียนสื่อความที่สะท้อนถึงสติปัญญา ความรู้ความเข้าใจ ความสามารถในการคิดวิเคราะห์ สังเคราะห์ แก้ปัญหาและสร้างสรรค์จินตนาการอย่างเหมาะสมและมีคุณค่า  เช่น โครงการรักอ่าน รักการเขียน เป็นต้น รูปแบบนี้เหมาะสำหรับโรงเรียนที่มีความพร้อมมาก มีขนาดใหญ่หรือขนาดใหญ่พิเศษ

 **รูปแบบที่ 4 การบูรณาการตัวชี้วัดการประเมินความสามารถการอ่าน  คิดวิเคราะห์และเขียน ร่วมกับการประเมินกิจกรรมพัฒนาผู้เรียน**

ศึกษาตัวชี้วัด  ขอบเขต เกณฑ์และแนวการให้คะแนน (Rubric) ของการประเมินความสามารถการอ่าน  คิดวิเคราะห์และเขียนแล้วบูรณาการเข้ากับแผนการจัดกิจกรรมพัฒนาผู้เรียน นำแผนการจัดกิจกรรมไปสู่การปฏิบัติ และประเมินผลการปฏิบัติกิจกรรมตามภาระงานที่ได้เรียนรู้ ผลงานที่เกี่ยวข้องกับการประเมินความสามารถในการอ่าน คิดวิเคราะห์และเขียนตามกิจกรรม นับเป็นผลการประเมินที่นำข้อมูลมาตัดสินผลการประเมินการอ่าน  คิดวิเคราะห์และเขียนได้โดยนำไปเทียบกับเกณฑ์ และแนวทางการให้คะแนน (Rubric) ตามที่สถานศึกษากำหนด  รูปแบบนี้มีความเหมาะสมกับโรงเรียนที่มีความพร้อมปานกลาง มีครูที่ครบชั้นเรียนและมีครูพิเศษบ้าง  ครูคนหนึ่งอาจรับผิดชอบทั้งเป็นงานสอนและงานพิเศษ

**4. แนวทางการแก้ไขผู้เรียนกรณีไม่ผ่านเกณฑ์**

 ในกรณีที่ผู้เรียนมีผลการประเมินอ่าน คิดวิเคราะห์ และเขียน อยู่ในระดับไม่ผ่านครูผู้สอน และคณะกรรมการประเมินควรเร่งดำเนินการจัดกิจกรรมส่ง เสริมและพัฒนาให้ผู้เรียนมีความก้าวหน้าใน ตัวชี้วัดที่มีจุดบกพร่อง โดยจัดให้ได้รับการแก้ไขในระยะเวลาพอสมควรที่ผู้เรียนจะเกิดการเรียนรู้ใน ตัวชี้วัดที่ต้องปรับปรุงแก้ไขได้อย่างแท้จริงด้วยวิธีการที่หลากหลาย เช่น มอบหมายงานให้ผู้เรียนได้อ่าน ได้คิดวิเคราะห์จากเรื่องที่อ่าน และสามารถสื่อสารสำระสำคัญจากเรื่องที่อ่านโดยการเขียนอย่างมี ประสิทธิภาพ แล้วนำผลงานไปเทียบกับแนวการให้คะแนนและเกณฑ์การตัดสินที่โรงเรียนกำหนด

**5. ข้อแนะนำเกี่ยวกับเครื่องมือและวิธีการประเมิน**

เพื่อให้ได้ผลการประเมินความสามารถในการอ่าน คิดวิเคราะห์ และเขียน ที่สะท้อนความสามารถที่แท้จริงของผู้เรียน ผู้ประเมินควรให้ความสำคัญกับเครื่องมือและวิธีการประเมินในประเด็นต่อไปนี้

 **5.1 ลักษณะภาระงานที่กำหนดให้ผู้เรียนปฏิบัติ**

- สื่อที่ให้ผู้เรียนต้องอ่านมีความสอดคล้องกับขอบเขตการประเมินในแต่ละระดับ

 - การกำหนดเงื่อนไขการปฏิบัติให้เป็นไปตามประเด็นการตรวจสอบ

 - ประเด็นคำถาม กระตุ้นให้ผู้เรียนได้แสดงออกถึงความรู้ความเข้าใจ ความคิดเกี่ยวกับสิ่งที่อ่าน และเขียนถ่ายทอดความรู้ความคิดของตนเอง

 **5.2** **ลักษณะเครื่องมือ/วิธีการประเมิน**

 - ให้ผู้เรียนได้ปฏิบัติจริง

 - ทดสอบโดยการสอบข้อเขียน

 - การให้ผู้เรียนประเมินตนเอง/เพื่อนประเมิน

 - การพูดคุย ซักถาม ถามตอบปากเปล่า

 - การตรวจผลงาน

 **5.3 การใช้ผลการประเมินระหว่างการจัดกิจกรรมการเรียนรู้เพื่อเป็นข้อมูลย้อนกลับแก่ผู้เรียน**

 สำหรับการปรับปรุงพัฒนา ดูความก้าวหน้า ปัญหาอุปสรรคในการเรียน เน้นลักษณะการประเมินเพื่อการเรียนรู้ (Assessment for Learning) มากกว่าการประเมินเพื่อสรุปผลการเรียนรู้ (Assessment of Leaning)  มีผลการวิจัยระบุว่าการให้ข้อมูลย้อนกลับด้วยคำพูดจะกระตุ้นให้เกิดการพัฒนา

**6. เกณฑ์การประเมินคุณภาพ (Rubric)**

 **เกณฑ์การประเมินการอ่าน คิดวิเคราะห์ และเขียน ระดับชั้นมัธยมศึกษาตอนต้น**

|  |  |  |  |  |  |
| --- | --- | --- | --- | --- | --- |
| **มาตรฐาน** | **เกณฑ์การประเมิน** | **ดีเยี่ยม** | **ดี** | **ผ่าน** | **ไม่ผ่าน** |
| การอ่าน | 1. สามารถคัดสรรสื่อที่ต้องการอ่านเพื่อหาข้อมูลสารสนเทศได้ตามวัตถุประสงค์ สามารถสร้างความเข้าใจและประยุกต์ใช้ความรู้จากการอ่านได้อย่างดี | สามารถคัดสรรสื่อที่ต้องการอ่านเพื่อหาข้อมูลสารสนเทศได้ตามวัตถุประสงค์ สามารถสร้างความเข้าใจและประยุกต์ใช้ความรู้จากการอ่าน | สามารถคัดสรรสื่อที่ต้องการอ่านเพื่อหาข้อมูลสารสนเทศได้ตามวัตถุประสงค์ สามารถสร้างความเข้าใจและประยุกต์ ใช้ความรู้จากการอ่าน | สามารถคัดสรรสื่อที่ต้องการอ่านเพื่อหาข้อมูลสารสนเทศได้ตามวัตถุประสงค์ | ไม่สามารถคัดสรรสื่อที่ต้องการอ่านเพื่อหาข้อมูลได้ |
| 2. สามารถจับประเด็นสำคัญและประเด็นสนับสนุน โต้แย้ง | สามารถจับประเด็นสำคัญและประเด็นสนับสนุน โต้แย้ง ได้อย่างครอบคลุม | สามารถจับประเด็นสำคัญและประเด็นสนับสนุน โต้แย้งได้ | สามารถจับประเด็นสำคัญได้ | ไม่สามารถจับประเด็นสำคัญได้ |
| การคิดวิเคราะห์  | 3. สามารถวิเคราะห์ วิจารณ์ ความสมเหตุสมผล ความน่าเชื่อถือ ลำดับความและความเป็นไปได้ของเรื่องที่อ่าน | สามารถวิเคราะห์วิจารณ์  ความสมเหตุสมผล ความน่าเชื่อถือ ลำดับความและความเป็นไปได้ของเรื่องที่อ่านได้อย่างครอบคลุม | สามารถวิเคราะห์วิจารณ์ ความสมเหตุสมผล ความน่าเชื่อถือ ลำดับความและความเป็นไปได้ของเรื่องที่อ่าน | สามารถวิเคราะห์ วิจารณ์เรื่องที่อ่านได้ | ไม่สามารถวิเคราะห์ วิจารณ์เรื่องที่อ่านได้ |
| 4. สามารถสรุปคุณค่า แนวคิด แง่คิดที่ได้จากการอ่าน | สามารถสรุปคุณค่า แนวคิด แง่คิดที่ได้จากการอ่านได้อย่างครอบคลุม | สามารถสรุปคุณค่าแนวคิด แง่คิดที่ได้จากการอ่าน | สามารถสรุปคุณค่า จากการอ่านได้ | ไม่สามารถสรุปคุณค่า แง่คิดที่ได้จากการอ่าน |
| การเขียน | 5. สามารถสรุป อภิปราย ขยายความ แสดงความคิดเห็น โต้แย้งสนับสนุน โน้มน้าว โดยการเขียนสื่อสารในรูปแบบต่าง ๆ | สามารถสรุป อภิปราย ขยายความแสดงความคิดเห็น โต้แย้งสนับสนุน โน้มน้าว โดยการเขียนสื่อสารในรูปแบบต่าง ๆ | สามารถสรุป อภิปราย ขยายความแสดงความคิดเห็น โต้แย้งสนับสนุน โน้มน้าว โดยการเขียนสื่อสารในรูปแบบต่าง ๆ | สามารถสรุป อภิปราย โดยการเขียนสื่อสารในรูปแบบต่าง ๆ | ไม่สามารถสรุป โดยการเขียนสื่อสารในรูปแบบต่าง ๆ |

**เกณฑ์การประเมินการอ่าน คิดวิเคราะห์ และเขียน  ระดับชั้นมัธยมศึกษาตอนปลาย**

|  |  |  |  |  |  |
| --- | --- | --- | --- | --- | --- |
| **มาตรฐาน** | **เกณฑ์การประเมิน** | **ดีเยี่ยม** | **ดี** | **ผ่าน** | **ไม่ผ่าน** |
| การอ่าน | 1. สามารถอ่านเพื่อการศึกษาค้นคว้าเพิ่มพูนความรู้ ประสบการณ์ และการประยุกต์ใช้ในชีวิตประจำวัน | สามารถอ่านเพื่อการศึกษาค้นคว้า เพิ่มพูน ความรู้ ประสบการณ์ และการประยุกต์ใช้ในชีวิตประจำวันเป็นอย่างดี | สามารถอ่านเพื่อการศึกษาค้นคว้าเพิ่มพูนความรู้ ประสบการณ์ | สามารถอ่านเพื่อการศึกษาค้นคว้าได้ | ไม่สามารถอ่านเพื่อการศึกษาค้นคว้าได้ |
| 2. สามารถจับประเด็นสำคัญลำดับเหตุการณ์จากการอ่านสื่อที่มีความซับซ้อน | สามารถจับประเด็นสำคัญลำดับเหตุการณ์จากการอ่านสื่อที่มีความซับซ้อนได้อย่างครอบคลุม | สามารถจับประเด็นสำคัญลำดับเหตุการณ์ได้ | สามารถจับประเด็นสำคัญได้ | ไม่สามารถจับประเด็นสำคัญ |
| การคิดวิเคราะห์ | 3. สามารถวิเคราะห์สิ่งที่ผู้เขียนต้องการสื่อสารกับผู้อ่าน และสามารถวิพากษ์ ให้ข้อเสนอแนะในแง่มุมต่าง ๆ  | สามารถวิเคราะห์สิ่งที่ผู้เขียนต้องการสื่อสารกับผู้อ่าน และสามารถวิพากษ์ ให้ข้อเสนอแนะในแง่มุมต่าง ๆ ได้อย่างครอบคลุม | สามารถวิเคราะห์สิ่งที่ผู้เขียนต้องการสื่อสารกับผู้อ่าน และสามารถวิพากษ์ ให้ข้อเสนอแนะในแง่มุมต่าง ๆ | สามารถวิเคราะห์สิ่งที่ผู้เขียนต้องการสื่อสารกับผู้อ่าน | ไม่สามารถวิเคราะห์สิ่งที่ผู้เขียนต้องการสื่อสารกับผู้อ่าน |
| 4. สามารถประเมินความน่าเชื่อถือคุณค่า แนวคิดที่ได้จากสิ่งที่อ่านอย่างหลากหลาย | สามารถประเมินความน่าเชื่อถือ คุณค่าแนวคิดที่ได้จากสิ่งที่อ่านอย่างหลากหลาย | สามารถประเมินความน่าเชื่อถือคุณค่า แนวคิดที่ได้จากสิ่งที่อ่านได้ | สามารถประเมินความน่าเชื่อถือจากสิ่งที่อ่านได้ | ไม่สามารถประเมินความน่าเชื่อถือ จากสิ่งที่อ่านได้ |
|  การเขียน | 5. สามารถเขียนแสดงความคิดเห็นโต้แย้ง สรุป โดยมีข้อมูลอธิบายสนับสนุนอย่างเพียงพอและสมเหตุสมผล | สามารถเขียนแสดงความคิดเห็นโต้แย้งสรุป โดยมีข้อมูลอธิบายสนับสนุนอย่างเพียงพอและสมเหตุสมผล | สามารถเขียนแสดงความคิดเห็นโต้แย้ง สรุป โดยมีข้อมูลอธิบายสนับสนุน | สามารถเขียนแสดงความคิดเห็นโต้แย้งได้ | ไม่สามารถเขียนแสดงความคิดเห็นโต้แย้งได้ |

**ขอบเขตการประเมินและตัวชี้วัดที่แสดงถึงความสามารถในการอ่าน คิดวิเคราะห์ และเขียน**

**ชั้นมัธยมศึกษาปีที่ ๑-๓**

**ขอบเขตการประเมิน**

การอ่านจากสื่อสิ่งพิมพ์และสื่ออิเล็กทรอนิกส์ที่ให้ข้อมูลสารสนเทศ ข้อคิด ความรู้เกี่ยวกับสังคมและสิ่งแวดล้อมที่เอื้อให้ผู้อ่านนำไปคิดวิเคราะห์ วิจารณ์ สรุปแนวคิดคุณค่าที่ได้ นำไปประยุกต์ใช้ด้วยวิจารณญาณ และถ่ายทอดเป็นข้อเขียนเชิงสร้างสรรค์หรือรายงานด้วยภาษาที่ถูกต้องเหมาะสม เช่น อ่านหนังสือพิมพ์ วารสาร หนังสือเรียน บทความ สุนทรพจน์ คำแนะนำคำเตือน แผนภูมิ ตาราง แผนที่

**ตัวชี้วัดความสามารถในการอ่าน คิดวิเคราะห์ และเขียน**

๑. สามารถคัดสรรสื่อที่ต้องการอ่านเพื่อหาข้อมูลสารสนเทศได้ตามวัตถุประสงค์ สามารถสร้างความเข้าใจและประยุกต์ใช้ความรู้จากการอ่าน

๒. สามารถจับประเด็นสำคัญและประเด็นสนับสนุน โต้แย้ง

๓. สามารถวิเคราะห์ วิจารณ์ ความสมเหตุสมผล ความน่าเชื่อถือ ลำดับความและความเป็นไปได้ของเรื่องที่อ่าน

๔. สามารถสรุปคุณค่า แนวคิด แง่คิดที่ได้จากการอ่าน

๕. สามารถสรุป อภิปราย ขยายความ แสดงความคิดเห็น โต้แย้ง สนับสนุน โน้มน้าว โดยการเขียนสื่อสารในรูปแบบต่าง ๆ เช่น ผังความคิด เป็นต้น

**เกณฑ์พิจารณาสรุปผลการประเมินการอ่าน คิดวิเคราะห์ และเขียน รายภาค**

|  |  |
| --- | --- |
| **ระดับ** | **เกณฑ์การพิจารณา** |
| **ดีเยี่ยม (๓)** | ๑. ได้ผลการประเมินระดับดีเยี่ยม จำนวน ๔-๕ ตัวชี้วัด และไม่มีตัวชี้วัดใดได้ผลการประเมินต่ำกว่าระดับดี |
| **ดี (๒)** | ๑. ได้ผลการประเมินระดับดีเยี่ยม จำนวน ๑-๓ ตัวชี้วัดและไม่มีตัวชี้วัดใดได้ผลการประเมินต่ำกว่าระดับ ดี หรือ๒. ได้ผลการประเมินระดับดีเยี่ยมจำนวน ๔ ตัวชี้วัด และไม่มีตัวชี้วัดใดได้ผลการประเมินต่ำกว่าระดับ ผ่านหรือ๓. ได้ผลการประเมินระดับ ดี จำนวน ๕ ตัวชี้วัด และไม่มีตัวชี้วัดใดได้ผลการประเมินต่ำกว่าระดับ ผ่าน |
| **ผ่าน (๑)** | ๑. ได้ผลการประเมินระดับผ่าน จำนวน ๕ ตัวชี้วัด และไม่มีตัวชี้วัดใดได้ผลการประเมินต่ำกว่าระดับผ่าน หรือ๒. ได้ผลการประเมินระดับดี จำนวน ๑-๒ ตัวชี้วัด และไม่มีตัวชี้วัดใดได้ผลการประเมินต่ำกว่าระดับ ผ่าน |
| **ไม่ผ่าน (๐)** | ได้ผลการประเมินระดับไม่ผ่าน ตั้งแต่ ๑ ตัวชี้วัด |

**ขอบเขตการประเมินและตัวชี้วัดที่แสดงถึงความสามารถในการอ่าน คิดวิเคราะห์ และเขียน**

**ชั้นมัธยมศึกษาปีที่ ๔-๖**

**ขอบเขตการประเมิน**

การอ่านจากสื่อสิ่งพิมพ์และสื่ออิเล็กทรอนิกส์ที่ให้ข้อมูลสารสนเทศ ความรู้ ประสบการณ์ แนวคิดทฤษฎี รวมทั้งความงดงามทางภาษาที่เอื้อให้ผู้อ่านวิเคราะห์ วิพากษ์วิจารณ์ แสดงความคิดเห็นโต้แย้งหรือสนับสนุน ทำนาย คาดการณ์ ตลอดจนประยุกต์ใช้ในการตัดสินใจ แก้ปัญหา และถ่ายทอด เป็นข้อเขียน เชิงสร้างสรรค์ รายงาน บทความทางวิชาการอย่างถูกต้องตามหลักวิชา เช่น อ่านบทความวิชาการ วรรณกรรมประเภทต่าง ๆ

ตัวชี้วัดความสามารถในการอ่าน คิดวิเคราะห์ และเขียน

๑. สามารถอ่านเพื่อการศึกษาค้นคว้า เพิ่มพูนความรู้ ประสบการณ์ และการประยุกต์ใช้ใน

ชีวิตประจำวัน

๒. สามารถจับประเด็นสำคัญลำดับเหตุการณ์จากการอ่านสื่อที่มีความซับซ้อน

๓. สามารถวิเคราะห์สิ่งที่ผู้เขียนต้องการสื่อสารกับผู้อ่าน และสามารถวิพากษ์ ให้ข้อเสนอแนะในแง่มุมต่าง ๆ

๔. สามารถประเมินความน่าเชื่อถือ คุณค่า แนวคิดที่ได้จากสิ่งที่อ่านอย่างหลากหลาย

๕. สามารถเขียนแสดงความคิดเห็นโต้แย้ง สรุป โดยมีข้อมูลอธิบายสนับสนุนอย่างเพียงพอและสมเหตุสมผล

**เกณฑ์พิจารณาสรุปผลการประเมินการอ่าน คิดวิเคราะห์ และเขียน รายภาค**

|  |  |
| --- | --- |
| **ระดับ** | **เกณฑ์การพิจารณา** |
| **ดีเยี่ยม (๓)** | ๑. ได้ผลการประเมินระดับดีเยี่ยม จำนวน ๔-๕ ตัวชี้วัด และไม่มีตัวชี้วัดใดได้ผลการประเมินต่ำกว่าระดับดี |
| **ดี (๒)** | ๑. ได้ผลการประเมินระดับดีเยี่ยม จำนวน ๑-๓ ตัวชี้วัดและไม่มีตัวชี้วัดใดได้ผลการประเมินต่ำกว่าระดับ ดี หรือ๒. ได้ผลการประเมินระดับดีเยี่ยมจำนวน ๔ ตัวชี้วัด และไม่มีตัวชี้วัดใดได้ผลการประเมินต่ำกว่าระดับ ผ่านหรือ๓. ได้ผลการประเมินระดับ ดี จำนวน ๕ ตัวชี้วัด และไม่มีตัวชี้วัดใดได้ผลการประเมินต่ำกว่าระดับ ผ่าน |
| **ผ่าน (๑)** | ๑. ได้ผลการประเมินระดับผ่าน จำนวน ๕ ตัวชี้วัด และไม่มีตัวชี้วัดใดได้ผลการประเมินต่ำกว่าระดับผ่าน หรือ๒. ได้ผลการประเมินระดับดี จำนวน ๑-๒ ตัวชี้วัด และไม่มีตัวชี้วัดใดได้ผลการประเมินต่ำกว่าระดับ ผ่าน |
| **ไม่ผ่าน (๐)** | ได้ผลการประเมินระดับไม่ผ่าน ตั้งแต่ ๑ ตัวชี้วัด |